ai4bharat/Pralekha huggingface dataset:
وزارت دفاع
سیکرٹری دفاع اور ملائیشیا کے ڈپٹی سیکرٹری جنرل نےنئی دہلی میں 12ویں دفاعی تعاون کمیٹی کے اجلاس کی مشترکہ صدارت کی
ملائیشیا-انڈیا دفاعی تعاون کمیٹی  کا 12 واں اجلاس 19 ستمبر 2023 کو نئی دہلی میں منعقد ہوا۔ میٹنگ کی مشترکہ صدارت سیکرٹری دفاع جناب گریدھر ارامنے اور ڈپٹی سیکرٹری جنرل  ملائیشیا جناب محمد یانی بن داؤد نے کی۔ ملاقات کے دوران، دونوں فریقین نے دو ذیلی کمیٹی میٹنگوں یعنی27 جولائی 2023 کو منعقد ہونے والی سب کمیٹی برائے ملٹری کوآپریشن اور18 ستمبر 2023 کو منعقد ہونے والی جوائنٹ سب کمیٹی برائے دفاعی سائنس ٹیکنالوجی اور صنعتی تعاون کے نتائج کا جائزہ لیا۔
فریقین نے دونوں ممالک کے درمیان موجودہ دفاعی تعاون کا جائزہ لیا اور علاقائی مسائل سمیت باہمی دلچسپی کے امور پر وسیع پیمانے پر بات چیت کی۔ انہوں نے دوطرفہ دفاعی مصروفیات کو مزید وسعت دینے کے لیے موثر اور عملی اقدامات کا جائزہ لیا اور دونوں ممالک کے درمیان دفاعی تعاون کے تمام پہلوؤں کو سنبھالنے کے لیے ایم آئی ڈی سی او ایم اور دونوں ذیلی کمیٹیوں کے درمیان ایک مشاورتی طریقہ کار وضع کرنے کے لیے اسٹریٹجک امور کے ورکنگ گروپ  کے قیام پر اتفاق کیا۔
دونوں صدر نشینوں نے تعاون کے ابھرتے ہوئے شعبوں جیسے سائبر سیکورٹی اور عالمی امور سے متعلق مسائل کی سمت میں اقدامات پر بھی بات کی۔ انہوں نے تعاون کے موجودہ شعبوں خصوصاً دفاعی صنعت، بحری سلامتی اور کثیر جہتی تعاون کے شعبے میں تعاون بڑھانے کے ذرائع کی نشاندہی کی۔
مِڈکام کے دوران، سکریٹری دفاع نے ملائیشیا کے ساتھ ایک 8 نکاتی تجویز کا اشتراک کیا تاکہ ہندوستان اور ملائیشیا کے درمیان حکومت سے حکومتی سطح کی مصروفیات، تینوں افواج کے تعاون، تربیت، اقوام متحدہ کی امن بردار فوج ، دوطرفہ فوجی مصروفیت، دفاعی صنعتی تعاون، تحقیق اور ترقی اور علاقائی/ ذیلی علاقائی مصروفیات جیسے وسیع شعبوں میں تعاون کو وسعت دی جائے۔
سیکرٹری دفاع نے ملکی دفاعی صنعت کی صلاحیت اور اہلیت اور امکانات پر روشنی ڈالی جس میں ملائیشیا کی مسلح افواج کے ساتھ جہاز سازی اور دیکھ بھال کے منصوبوں میں تعاون کیا جا سکتا ہے۔ ملائیشیا نے ہندوستانی دفاعی صنعت کی صلاحیت پر اعتماد کا اظہار کیا اور دفاعی صنعت کے شعبے میں مشترکہ ڈیزائن، مشترکہ پیداوار اور مشترکہ ترقی کے امکانات پر تبادلہ خیال کیا۔ دونوں ممالک نے باہمی اعتماد اور افہام و تفہیم، مشترکہ مفادات اور جمہوریت اور قانون کی حکمرانی کی مشترکہ اقدار پر مبنی بہتر اسٹریٹجک پارٹنرشپ کو مکمل طور پر نافذ کرنے کے اپنے عزم کا اعادہ کیا۔
دورے کے ایک حصے کے طور پر، ملائیشیا کے وفد نے ڈی آر ڈی او کے حکام سے بات چیت کی اور باہمی دلچسپی کے شعبوں کی نشاندہی کی۔ یہ وفد 20 ستمبر 2023 کو مزگاؤں ڈاکیارڈ لمیٹڈ اور ہیڈ کوارٹر، ویسٹرن نیول کمانڈ میں بات چیت کے لیے ممبئی کا دورہ کرنے والا ہے۔
پیٹرولیم اور قدرتی گیس کی وزارت
سی این جی / پی این جی کے استعمال کوفروغ دینے کےلیے بہت سے فیصلے کیے گئے
نئی دہلی،19 جولائی ،2021 / حکومت نے سی این جی اور پی این جی کے استعمال کو فروغ دینے کےلیے بہت سے فیصلے کیے ہیں۔ ڈیولپمنٹ آف سٹی گیس ڈسٹری بیوشن  نیٹ ورکس گھروں اور صنعتی استعمال کے لیے پائپڈ نیچورل گیس پی این جی اور ٹرانسپورٹیشن کے استعمال کے لیے سی این جی کی شکل میں قدرتی گیس کو دستیاب کرانے میں مدد کرتا ہے۔ پیٹرولیم اور قدرتی گیس سے متعلق ضابطہ بندی کا بورڈ پی این جی آر بی قانون 2006 کے مطابق جغرافیائی علاقوں میں سی جی ڈی نیٹ ورک کے فروغ کے لیے کمپنیوں کو اختیارات دیتا ہے۔ پی این جی آر بی قدرتی گیس کی پائپ لائن کی کنکٹیویٹی اور قدرتی گیس کی دستیابی کے فروغ کے لیے سی جی ڈی نیٹ ورک کی ترقی کو بااختیار بنانے کےلیے جی اے کی نشاندہی کرتا ہے۔ بہار، اتر پردیش اور مہاراشٹر سمیت 27 سے زیادہ ریاستوں اور مرکز کے زیر انتظام علاقوں کے 407 اضلاع میں سی جی ڈی نیٹ ورک کی ترقی کے لیے تقریباً 232 جی اے ، کو اجازت دی گئی ہے۔ پی این جی آر بی نے 4.02.2020 کو ایک عوامی نوٹس ویب ہوسٹ کیا جس میں آئندہ 11ویں سی جی ڈی بولی کے تحت تقریباً 44 جغرافیائی علاقوں کی ایک فہرست تیار کی گئی ہے جس میں بہار ، مہاراشٹر اور اتر پردیش کے شہر شامل ہیں۔
‘‘ٹرانسپورٹیشن مقاصد کے لیے زیادہ رفتار والے ڈیزل کے ساتھ ملانے کے لیے بایو ڈیزل کی فروخت کے لیے 2019 کے رہنما خطوط جاری کیے گئے ہیں۔ یہ رہنما خطوط پیٹرولیم اور قدرتی گیس کی وزارت نے بمطابق نوٹیفکیشن مورخہ 30.04.2019 کو جاری کیے ہیں۔ بایو ڈیزل کے غیرمجاز سپلائرز کی درخواستوں سے گریز کرنے کے لیے بایو ڈیزل مینوفیکچررس ، سپلائرز اور سیلرس کے لیے ایک مناسب رجسٹریشن نظام ریاستوں اور مرکز کے زیر انتظام علاقوں میں تیار کیا جائے گا۔
پی این جی آر بی نے 15.03.2016 کو لکھنؤ کے جغرافیائی علاقے میں سی جی ڈی نیٹ ورک کی ترقی کے لیے گرین گیس لمیٹیڈ کو اختیار دیا تھا۔ مزید یہ کہ سی جی ڈی کی بولی کے دسویں راؤنڈ کے تحت پی این جی آر بی نے ٹورینٹ گیس پرائیویٹ لمیٹڈ کے لیے گونڈا اور بارہ بنکی ضلعوں کے جغرافیائی علاقوں کو سی جی ڈی نیٹ ورک کی ترقی کو اختیار دیا تھا۔ پی این جی آر بی کو بہار کے گوپال گنج اور دربھنگہ ضلعوں ، مہاراشٹر کے ناندیڑ، ہنگولی اور یووتمال ضلعوں کو بااختیار بنانا ہے تاکہ یہاں سی جی ڈی نیٹ ورک کو فروغ دیا جا سکے۔ اگرچہ سی جی ڈی بولی کے 11ویں مجوزہ راؤنڈ کے تحت جغرافیائی علاقوں کی فہرست میں گوپال گنج، دربھنگہ اور ہنگولی ضلعے شامل کیے گئے ہیں ۔ مہاراشٹر کے ناندیڑ اور یووتمال ضلعوں کو مستقبل کے بولی کے راؤنڈز میں سی جی ڈی نیٹ ورک کی ترقی کے لیے شامل کیا جائے گا۔ ان علاقوں کو قدرتی گیس کی پائپ لائن / وسیلے اور ٹیکنو کمرشئیل نقطہ نظر سے دستیابی کی بنیاد پر شامل کیا جائے گا۔
یہ معلومات پیٹرولیم اور قدرتی گیس کے وزیر مملکت جناب رامیسور تیلی نے لوک سبھا میں آج ایک تحریری جواب میں دی۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
6705U –
(Visitor Counter : 118
امور صارفین، خوراک اور عوامی تقسیم کی وزارت
کووڈ کرفیو/ لاک ڈاؤن کے درمیان ذخیرہ اندوزوں کے خلاف زیرو رواداری
حکومت ہند نے ریاستی حکومتوں سے اس بات کو یقینی بنانے کے لئے کہا ہےکہ ضروری اشیا مثلاً اشیائے خوردنی/ ادویات ، صفائی ستھرائی کی مصنوعات اور دیگر ضروری خدمات مناسب قیمتوں پر دستیاب رہیں
ریاست/ مرکز کے زیر انتظام خطے تشہیر کریں اور بیداری پھیلائیں تاکہ لوگ ضروری اشیائے صارفین کی خریداری کے معاملے میں گھبراہٹ میں مبتلا نہ ہوں
اس کو یقینی بنانے کے لئے ریاستی حکومتوں کے خوراک اور امور صارفین کے محکموں کے پرنسپل سکریٹریوں کے ساتھ آج ایک قومی سطح کی میٹنگ منعقد ہوئی
نئی دہلی، 18 اپریل 2021، امور صارفین کے محکمے نے تمام ریاستوں / مرکز کے زیر انتظام خطوں پر زور دیا ہے کہ وہ ذخیرہ اندوزوں کے خلاف زیرو رواداری اختیار کریں تاکہ عالمی وبا کی سے نافذ کئے گئے کرفیو / لاک ڈاؤن کے دوران ضروری اشیا کی سپلائی برقرار رکھی جاسکے۔
اس سلسلے میں ریاستوں / مرکز کے زیر انتظام خطوں کے خوراک اور امور صارفین کے محکمے کے پرنسپل سکریٹریوں کے ساتھ آج ایک میٹنگ کا انعقاد کیا گیا جس میں امور صارفین ، خوراک اور عوامی نظام تقسیم کی وزارت کے امور صارفین کے محکمے کی ایڈیشنل سکریٹری محترمہ ندھی کھرے نے ملک بھر میں ضروری اشیا کی دستیابی اور ان کی قیمتوں کی صورتحال کا جائزہ لیا۔ ریاستوں کی مختلف منڈیوں میں ضروری اشیائے صارفین کی آمد اور ان کی قیمتوں سے بھی ریاستوں / مرکز کے زیر انتظام خطوں کو واقف کرایا گیا۔
اس کے علاوہ اس بات پر تبادلہ خیال ہوا کہ اشیائے خوردنی / ادویات ، صفائی ستھرائی سےمتعلق مصنوعات اور ضروری خدمات سمیت ضروری سپلائی کی قیمتوں میں اضافہ نہ ہو اور وہ مناسب قیمتوں پر دستیاب رہیں۔ ریاست / مرکز کے زیر انتظام خطے میں اور ضلعی سطح پر مانگ/ سپلائی کی صورتحال کو بگڑنے سے بچانے کے لئے موثر نگرانی اور قانون کے نفاذ کے لئے فوڈ اینڈ سول سپلائز ، لیگل میٹرو لوجی کنٹرولرز، فوڈ سیفٹی، ہیلتھ اینڈ پولیس کی مشترکہ ٹیموں کی تشکیل کی گئی۔ ریاستوں / مرکز کے زیر انتظام خطوں سے کہا گیا کہ وہ تشہیر اور بیداری پھیلانے کا کام کریں تاکہ ضروری اشیائے صارفین کی خریداری کے معاملے میں لوگ گھبراہٹ میں مبتلا نہ ہوں۔
میٹنگ کے دوران اس بات پر زور دیا گیا کہ ریاستوں / مرکز کے زیر انتظام خطوں کی انتظامیہ کو ضروری اشیائے صارفین کی سپلائی برقرار رکھنے کے مقصد سے بے ایمان تاجروں اور ذخیرہ اندوزوں کے خلاف کارروائی کرنے کا اختیار حاصل ہے۔
ضروری اشیائے صارفین کے قانون 1955 کی دفعہ 3، ضروری اشیائے صارفین کے پروڈکشن، سپلائی تقسیم وغیرہ کو کنٹرول کرنے کا اختیار دیتی ہے اور یہ اختیارات ریاستوں / مرکز کے زیر انتظام خطوں کو بھی دیئے گئے ہیں۔کالا بازاری کی روک تھام اور ضروری اشیائے صارفین کی سپلائی کو برقرار رکھنے کے قانون ، 1980 کی دفعہ 3 کے تحت کسی بھی شخص کو معاشرے کو ضروری اشیا کی سپلائی کو برقرار رکھنے کے خلاف کسی بھی طرح کا کام کرنے سے روکنے کے پیش نظر زیادہ سے زیادہ 6 ماہ کی مدت تک قید کیا جاسکتا ہے۔
امور صارفین کا محکمہ ’’ ضروری اشیائے صارفین کا قانون 1955‘‘ اور ’’کالا بازاری کی روک تھام اور ضروری اشیائے صارفین کی سپلائی برقرار رکھنے کا قانون 1980‘‘ کو نافذ کرتا ہے ۔ یہ دونوں قوانین صارفین کو مناسب قیمتوں پر ضروری اشیائے صارفین کی دستیابی کو یقینی بنانے اور انہیں بے ایمان تاجروں اور ذخیرہ اندوزوں کے استحصال سے بچانے کے لئے تیار کئے گئے تھے ۔
۔۔۔۔۔۔۔۔۔۔۔
ش ح۔ا گ۔ن ا۔
U-3825
(Visitor Counter : 103
کارپوریٹ امور کی وزارتت
چٹ فنڈ اسکیموں میں شفافیت
نئی دہلی 11 دسمبر۔وزارت خزانہ کے مالی خدمات کے شعبے نے مطلع کیا ہے کہ چٹ فنڈ شعبے کی منظم ترقی کے لئے ، چٹ فنڈ صنعت کو درپیش پریشانیوں کو دور کرنے کے لئے اور لوگوں کی اور زیادہ مالی رسائی کو یقینی بنانے کے لئے چٹ فنڈ  بل 2019 لوک سبھا میں 5 اگست 2019 کو پیش کیا گیا تھا۔ لوک سبھا نے یہ بل 20 نومبر 2019 کو پاس کیا جبکہ راجیہ سبھا نے اسے 28 نومبر 2019 کو منظور کیا ۔
یہ بات خزانے اور کارپوریٹ امور کے مرکزی وزیر مملکت جناب انوراگ سنگھ ٹھاکر نے آج راجیہ سبھا میں ایک سوال کے تحریری جواب میں بتائی ۔
بل میں چٹ فنڈ ایکٹ 1982 میں ترمیم کے لئے کہا گیا ہے تاکہ چٹ فنڈ کے لئے متبادل ناموں ’’ فرینٹرنٹی فنڈز ‘‘ اور ’’ روٹیٹنگ سیونگس اینڈ کریڈٹ انسٹی ٹیوشن ‘‘ تاکہ جائز ،اندراج شدہ چٹس فنڈز کو غیر قانونی ’’ پرائز چٹس ‘‘ سے الگ کیا جاسکے ۔ پرائز چٹس پوری طر ح مختلف ہوتے ہیں اور ایک او ر قانون کے تحت، جس کا نام پرائز چٹس اینڈ منی سرکولیشن اسکیم  ایکٹ 1978 ہے ،ان پر پابندی لگی ہوئی ہے ۔
وزیر موصوف نے کہا کہ اسی طرح اس بل میں ’’ چٹ اماؤنٹ ‘‘ کی جگہ ’’ گراس چٹ اماؤنٹ ‘‘ اور ’’ پرائز اماؤنٹ ‘‘ کی جگہ ’’ نیٹ چٹ اماؤنٹ ‘‘ کی اصطلاحات استعمال کرن کے لئے کہا گیا ہے تاکہ غیر قانونی پرائز چٹس کے سلسلے میں الجھن کو دور کیا جاسکے ۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ج۔ رم
U-5717
(Visitor Counter : 67
بجلی کی وزارت
این ٹی پی سی نے فضلہ کو توانائی میں تبدیل کرنے کے لیے دہلی جل بورڈ کے ساتھ تعاون کیا
سبز توانائی پورٹ فولیو کی جانب ایک قدم
نئی دہلی ، 21 اپریل 2022:
کاربن کے اثرات کو کم کرنے کی کوشش کے تحت، بھارت کی سب سے بڑی مربوط توانائی کمپنی، این ٹی پی سی لمیٹڈ دہلی جل بورڈ  کے ساتھ مل کر ڈی جے بی کے سیویج ٹریٹمنٹ پلانٹوں  میں پیدا ہونے والی کیچڑ کو بروئے کار لائے گی۔
دادری میں این ٹی پی سی کی یونٹ 4 بائلر سے فضلہ کیچڑ کو جلاکر تیار کیا گیا تھا۔ ماحولیات دوست وسائل کے توسط سے یہ سبز تکنیکی حل کاربن ڈائی آکسائڈ کے اخراج کو کم کرنے کے لیے ایس ٹی پی کیچڑ کو توانائی میں تبدیل کرنے کا ایک اختراعی طریقہ ہے۔
صرف دہلی میں ہی، سیویج ٹریٹمنٹ پلانٹ یومیہ 800 میٹرک ٹن تک کیچڑ پیدا کرتے ہیں۔ اس کیچڑ کو ٹھکانے لگانا ایک بڑی چنوتی ہے کیونکہ یہ ماحولیاتی کثافت میں اضافہ کرتی ہے۔ یہ علاقہ کے قرب و جوار میں آباد لوگوں کی صحت کے لیے بھی ایک بڑا خطرہ ہے۔ بائلر میں کیچڑ جلانے سے کاربن ڈائی آکسائیڈ اخراج میں تخفیف واقع ہوگی، پانی اور زمین کی کثافت میں کمی آئے گی اور کچرے کو بروئے کار لانے اور اسے ماحولیات دوست طریقہ سے توانائی میں تبدیل کرنے کا راستہ ہموار ہوگا۔
این ٹی پی سی اپنے توانائی پورٹ فولیو کو سرسبز بنانے اور قابل احیاء توانائی کے توسط سے 2032 تک 60 گیگاواٹ کے بقدر صلاحیت حاصل کرنے کے لیے مختلف اقدامات کر رہی ہے۔
کمپنی کی تنصیب شدہ مجموعی صلاحیت 68881.68 میگا واٹ ہے جس میں 23 کوئلے پر مبنی، ایک ہائیڈرو، 19قابل تجدید توانائی پروجیکٹ شامل ہیں۔ مشترکہ کاروبار کے تحت، این ٹی پی سی کے پاس 9 کوئلے پر مبنی ، 4 گیس پر مبنی، 8 ہائیڈرو اور 5 قابل تجدید توانائی پروجیکٹ ہیں۔
وزیراعظم کا دفتر
وزیراعظم نے سیرم انسٹی ٹیوٹ آف انڈیا، پُنے کا دورہ کیا
نئی دہلی:28 نومبر، 2020:وزیراعظم جناب نریندر مودی نے پُنے میں واقع سیرم انسٹی ٹیوٹ آف انڈیا کا دورہ کیا اور انسٹی ٹیوٹ کی ٹیم کے ساتھ تبادلہ خیال کیا۔ انسٹی ٹیوٹ نے وزیراعظم کو کووڈ-19 ویکسین کی مینوفیکچرنگ سے متعلق اپنی تیاریوں کے بارے میں تفصیلی جانکاری دی۔
وزیراعظم نے ایک ٹوئیٹ پیغام میں کہا کہ ‘‘سیرم انسٹی ٹیوٹ آف انڈیا کی ٹیم سے اچھی بات چیت ہوئی۔ انہوں نے اب تک ہوئی پیش رفت کے بارے میں تفصیلی جانکاری دی۔ ساتھ ہی ساتھ ویکسین کی مینوفیکچرنگ کے بارے میں بھی تفصیل سے بتایا، ان کی مینوفیکچرنگ اکائی کا معائنہ کرنے کا بھی موقع ملا’’۔
م ن۔م ع۔ ع ن
U NO: 7660
(
اسٹیل کی وزارت
جناب دھرمیندرپردھان نے جاپان کے فولاد تیارکرنے والوں کے ساتھ تبادلہ خیال کیا
نئی دہلی ،25 اکتوبر :پیٹرولیم اورقدرتی گیس نیز فولاد کے محکمے کے مرکزی وزیرجناب دھرمیندرپردھان نے جاپان کے اپنے دورے کے موقع پر اس ملک کے اعلیٰ فولاد تیارکرنے والوں کے ساتھ تبادلہ خیال کیا۔ وزیرموصوف نے حال ہی میں بھارت کی طرف سے کئے گئے سرمایہ کاری میں مددگاراقدامات کواجاگرکیامثلاًکارپوریٹ ٹیکس میں کمی ، کاروبارمیں آسانی پیداکرنے کے معاملے میں درجہ بندی میں بہتری ، نئی کمپنیوں اورنئی سرمایہ کاری کے لئے ٹیکس ترغیبات ۔ انھوں نے جاپان کی فولاد کی صنعت سے کہاکہ وہ بھارت کی ترقی کی کہانی میں اس کے ساتھ شامل ہوجائیں ۔
جناب پردھان نے جاپان کی فولاد تیارکرنے والی سب سے بڑی کمپنیوں میں سے ایک جے ایف ای اسٹیل کارپوریشن کے نائب صدرجناب ماسایوکی ہیروس سے ملاقات کی۔ جے ایف ای کے پاس ایک مضبوط ریسرچ ڈویژن ہے جس میں فولاد کی صنعت کے لئے ماحول دوست طریقے پر اختراعی ٹکنالوجیوں کے بارے میں ریسرچ کی جاتی ہے اور ترقیاتی کام کیاجاتاہے ۔ جے ایف ای کی بھارت کے فولاد کے سیکٹرکے ساتھ طویل وابستگی ہے اور وہ بھارت میں اپنی موجودگی میں اضافہ کرنے کا خواہش مندہے ۔ وزیرموصوف نے جے ایف ای کے نائب صدرکو بتایاکہ سرمایہ کاری کے معاملے میں بھارت بہترین مقامات میں سے ایک ہے جس کے پاس ایک بڑی مارکیٹ ہے ، بڑھتی ہوئی مانگ ہے اور انتہائی کاروباری ماحول ہے ۔ انھوں نے جے ایف ای کو دعوت دی کہ بھارت میں اپنی سرگرمیوں میں اضافہ کرے ۔
وزیرموصوف نے نپواسٹیل کارپوریشن کی عالمی کاروباری ترقیاتی ٹیم کے جناب کتسریومیاموٹو اور جناب تائی سوکے نومورا سے بھی ملاقات کی ۔ نپو دنیا میں فولاد تیارکرنے والی سب سے بڑی کمپنیوں میں سے ایک ہے ۔ یہ کمپنی تعمیراتی سیکٹر آٹوموبائیل صنعت ریل گاڑیوں کے انجنوں اورجہاز سازی وغیرہ کے لئے مصنوعات فراہم کرتی ہے ۔ جناب پردھان نے بتایاکہ بھارت کی ایک بہت بڑی مارکیٹ جس کی معیشت آگے بڑھ رہی ہے اور جہاں فولاد کی کھپت بہت زیادہ ہے ۔ نپو، بھارت میں اپنی سرمایہ کاری میں اضافہ کرنا چاہتی ہے ۔ جناب دھرمیندرپردھان نے ان افراد کو دعوت دی کہ وہ مودی حکومت کے میک ان انڈیا پروگرام کے تحت بھارت میں اپنی موجودگی میں اضافہ کریں اور بھارت کی ترقی کی کہانی میں شرکت کریں ۔
جناب پردھان نے ٹوکیومیں ڈائیڈو اسٹیل کمپنی لمیٹڈ کے نمائندوں سے بھی ملاقات کی ۔ ڈائیڈو فولاد سازی کی خصوصیت رکھنے والی دنیا کی سب سے بڑی کمپنیوں میں سے ایک ہے ۔ یہ کمپنی بہت اچھی کارکردگی والے سامان ، میگنٹک سامان ، موٹرگاڑیوں کی صنعت میں کام آنے والے سامان اور صنعتی سامان کا بھی کاروبارکرتی ہے ۔ ڈائیڈو اسٹیل کی اپنے مشترکہ منصوبوں اور مختلف ذیلی صنعتوں کے ذریعہ بھارت میں اچھی موجودگی ہے ۔ میٹنگ کے دوران ٹکنالوجی کی منتقلی اور بہتری کارروائیوں میں ساجھیداری کے ذریعہ تعاون کو مزید مستحکم بنانے کے اقدامات پر تبادلی خیال کیاگیاہے جس کا مقصد بھارت کی فولاد کی صنعت کو اورزیادہ کم لاگت کا سامان تیارکرنے کے قابل بنانا ہے ۔
وزارت دفاع
جناب پی اپادھیائے -آئی این اے ایس نے بحری فوجی اسلحہ اورسامان جنگ کے محکمے کے ڈائریکٹرجنرل کا عہدہ سنبھالا
جناب پی اپادھیائے آئی این اے ایس ، نے آئی ایچ کیو، ایم اوڈی  کے مقام پر بحری فوجی اسلحہ اورسامان جنگ کے محکمے کے ڈائریکٹرجنرل کاعہدہ سنبھال لیاہے ۔ انھو ں نے 31مئی 2023کو سبکدوش ہونے والے جناب کے ایس سی ای آئیر کی جگہ یہ عہدہ سنبھالا ہے ۔ جناب پی اپادھیائے ، انڈین نیول آرمامنٹ سروس کے 1987بیچ سے تعلق رکھتے ہیں ۔ انھوں نے 12جولائی 1989کو بھارتی بحریہ کی نیول آرمامنٹ آرگنائزیشن میں شمولیت اخیتار کی تھی ۔ اندور کے ایس جی ایس آئی ٹی ایس سے الیکٹریکل انجینئرنگ گریجویٹ ، جناب پی اپادھیائے نے 1988دیوی اہیلیہ یونیورسٹی سے ڈجیٹل ٹیکنیکس اینڈ انسٹرومینٹیشن میں خصوصیت کے ساتھ الیکٹریکل انجینئرنگ میں اپنی پوسٹ گریجویٹ کی ڈگری حاصل کی تھی ، جب کہ 1995میں انھوں نے یونیورسٹی آف پنے سے ‘‘گائیڈڈ میزائلس ’’ میں خصوصیت کے ساتھ ، میکینکل انجینئرنگ میں پوسٹ گریجویشن کی ڈگری حاصل کی تھی ۔ 34سال کے عرصہ کے دوران ، انھوں نے این اے ڈی  ، این اے ڈی ،این اے ڈی  ، این اے ڈی  اورآئی ایچ کیو، ایم اوڈی  کے مقامات پرمختلف النوع اہم عہدوں پرفرائض انجام دیئے ہیں ۔ وہ این ڈی سی -53کے نیول ڈیفنس کالج سے فارغ التحصیل ہیں۔ جناب پی اپادھیائے نے ہتھیار اورگولی بارود کے انتظام وانصرام کے بارے میں وسیع معلومات رکھنے کے ساتھ ساتھ میزائل اورتاوپیدو کی دیکھ بھال اوربندوبست سے متعلق امور کے ماہرہیں ۔ انھوں نے یکم جون 2023کو نیول ارمامنٹ کے ڈائریکٹرجنرل کا عہدہ سنبھالاہے۔
وزارت ماہی پروری، مویشی پروری و ڈیری
مچھلی پیداوار کی قیمت میں اتار چڑھاؤ
نئی دہلی:03؍اگست2021:
مچھلی ایک خراب ہونے والی شے ہے، مچھلی پیداوار کی قیمت کا تعین بازار پر منحصر رہتا ہے۔اس کے ساتھ ساتھ مانگ ، بازار میں مچھلی کی آمد، مچھلی کا سائز ، نسل ، قسم، موسم، رسائی ، کھپت پیٹرن اور خطے وغیرہ جیسے کئی اسباب پربھی یہ منحصر ہوتی ہے۔ماہی پروری ، مویشی پروری اور ڈیری کی وزارت کے محکمہ ماہی پروری نے قومی ماہی ترقیاتی بورڈ کے توسط سے مختلف بازاروں سے مختلف کاروباری نوعیت کی اہم مچھلی کی نسلوں کی قیمتوں کی تفصیل جمع کرنے کےلئے ایک مچھلی بازار قیمت اطلاعاتی نظام لاگو کررہا ہے۔ ان تفصیلات کی بنیاد پر ایک تجزیاتی رپورٹ ہفتہ وارانہ بنیاد پر این ایف ڈی بی کی ویب سائٹ پر اپ لوڈ کی جاتی ہے۔اس کا مقصد کاروباری نقطہ نظر سے مچھلی کی اہم نسلوں کے کاروبار کو فروغ دینا ہے۔ایف ایم پی آئی ایس بہتر کاروباری صلاحیت اور رسائیکو سہولت مہیا کرتا ہے۔
یہ اطلاع آج لوک سبھا میں ماہی گیری ، مویشی پروری اور ڈیری کے مرکزی وزیر جناب پرشوتم روپالا نے ایک سوال کے تحریری جواب میں دی۔
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ 19۔ٹیکہ سے بچاؤ کی ویکسین کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں کو 121کروڑ سے زیادہ ٹیکے فراہم کئے گئے
ریاستوں اورمرکز کے زیرانتظام علاقوں کے پاس 18.04کروڑ سے زیادہ غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 21جون، 2021 کو آغاز کیاگیاتھا۔ ٹیکہ کاری کی اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکر اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|

|
|
فراہم کی گئی خوراکیں
|
|
1,21,35,46,100
|
|
بچی ہوئی خوراکیں
|
|
18,04,64,611
بھارتی حکومت  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں کو 121 کروڑ سے زیادہ  ویکسین کی خوراکیں دستیاب کرائی جا چکی ہیں ۔
مزید برآں 18.04 کروڑسے زیادہ سے زیادہ بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں۔
زراعت اور کاشتکاروں کی فلاح و بہبود کی وزارت
لاک ڈاؤن کے آغاز کے بعد سے مصروف عمل زرعی منڈیوں کی تعداد تقریبا دو گنی ہوئی
منڈیوں میں گزشتہ مہینے کے مقابلے میں سبزیوں کی آمد میں زبردست اضافہ دیکھا گیا
16؍مارچ تک ، پیاز کی آمد میں 6گُنا کا اضافہ ہوا، آلو اور ٹماٹر کی آمد میں دو گنا اضافہ درج کیا گیا
دالوں اور آلو کی فصل تقریبا جمع کی جا چکی ہے، گنا، گیہوں اور ربیع کی پیاز کی فصل کا کام جاری ہے یا تکمیل کے قریب پہنچ گیا ہے
نئی دہلی، 24اپریل2020،زراعت، امداد باہمی اور کاشتکاروں کی فلاح و بہبود کے محکمے، حکومت ہند کی جانب سے لاک ڈاؤن کی مدت کے دوران فیلڈ کی سطح پر کاشتکاروں اور کاشتکاری سے متعلق سرگرمیوں کو سہل بنانے اور آسانیاں فراہم کرنے کے لئے متعدد اقدامات کئے جا رہے ہیں۔ سرگرمیوں کی تازہ ترین صورتحال درج ذیل ہے:
1.ملک میں مصروف عمل 2587 خاص ؍ اہم زرعی منڈیوں میں سے 1091منڈیاں 26؍مارچ 2020 کو لاک ڈاؤن شروع ہونے کے وقت مصروف عمل تھیں۔ یہ تعداد 21؍اپریل 2020 تک بڑھ کر 2069 ہو گئی ہے۔
2.پیاز، آلواور ٹماٹر کی آمد میں ان منڈیوں میں بالترتیب 622فیصد، 187فیصد اور 210فیصد کا اضافہ درج کیا گیا ہے۔ یہ اضافہ 16؍مارچ 2020 کے مقابلے میں درج کیا گیا ہے۔
3.ربیع کے سیزن 2020 کے دوران دالوں اور تلہنوں کی حصولیابی کا کام ایم ایس پی پر فی الحال جاری ہے اور یہ کام 20ریاستوں میں چل رہا ہے۔ نیفیڈ اور ایف سی آئی نے 173064.76ایم ٹی دالیں اور 135993.31میٹرک ٹن تلہنوں کی وصولی کی ہے، جس کی قیمت 1447.55کروڑروپے کے بقدر ہے، جس کے توسط سے 183989کاشتکاروں کو فائدہ حاصل ہوا ہے۔
4.ریاستوں نے قومی بمبو مشن کے تحت سرگرمیاں شروع کر دی ہیں تاکہ آنے والے مانسون سیزن سے فائدہ اٹھایا جا سکے۔ بمبو نرسری کی تیاریاں ضلع پتھورا گڑھ، واقع اتراکھنڈ میں شروع کر دی گئی تھیں۔ کاشتکاروں کو یہاں ماسک، غذا، وغیرہ فراہم کرائی جا رہی ہے۔ گجرات کے ضلع سابر کنتھا اور وسانڈا میں نرسریاں قائم کی گئی ہیں۔ آسام کے ضلع کامروپ میں واقع ڈِموریا بلاک میں کاشتکاروں سے وابستہ پروڈیوسر تنظیموں نے 520کاشتکاروں کے ساتھ مل کر 585 ہیکٹیئر نشان زد علاقوں میں پودھ کاری کا کام شروع کر دیا ہے۔
5.پردھان منتری کسان سمان ندھی  اسکیم کے تحت لاک ڈاؤن کی مدت کے دوران 24؍مارچ 2020 سے تاحال تقریبا 8.938کروڑ کاشتکار کنبوں کو فائدہ پہنچایا گیا ہے اور اس سلسلے میں اب تک 17876.7کروڑروپے کی رقم جاری کی جا چکی ہے۔
22اپریل 2020 تک فصلوں کی کٹائی کی تفصیلات:
گیہوں: گیہوں پیدا کرنے والی اہم ریاستوں میں گیہوں کی فصل کی کٹائی کا کام حوصلہ افزا ہے۔ مدھیہ پردیش میں 99-98فیصد کام مکمل ہو چکاہے۔ راجستھان میں 90-88فیصد کام مکمل ہو چکا ہے۔ اترپردیش 78-75فیصد کام مکمل ہو چکا ہے۔ ہریانہ میں 45-40فیصد کام مکمل ہو چکا ہے۔پنجاب میں 40-35فیصد کام مکمل ہو چکا ہے ۔ دیگر ریاستوں میں 84-82فیصد کام مکمل ہو چکا ہے۔
دالیں: ریاستوں سے موصولہ رپورٹ کے مطابق دالوں کی فصل کی کٹائی اور انہیں یکجا کرنے کا کام تقریبا تمام ریاستوں میں مکمل ہو چکا ہے۔
گنا: جیسا کہ ریاستوں کی جانب سے خبر موصول ہوئی ہے، مہاراشٹر، کرناٹک، گجرات، آندھرپردیش، تلنگانہ اور پنجاب میں گنے کی فصل کی کٹائی اور یکجا کرنے کا کام مکمل ہو چکا ہے۔ تمل ناڈو، بہار، ہریانہ اور اتراکھنڈ میں تقریبا 98-92فیصد کا م مکمل ہو چکا ہے۔ اترپردیش میں 85-80فیصد کام مکمل ہو چکا ہے۔
آلو:آلو کی فصل کو جمع کرنے کا کام نیز اسے اسٹور تک پہنچانے کا کام جاری ہے۔
پیاز: ربیع کی پیاز کو کھیتوں میں جمع کیا جا رہا ہے۔ چھوٹے کاشتکاروں نے بھی اپنا کام مکمل کر لیا ہے۔ بڑے پلاٹوں والے کاشتکار پیاز جمع کرنے کا کام کر رہے ہیں اور یہ کام مئی کے دوسرے ہفتے تک جا سکتا ہے۔
۔۔۔۔۔۔۔۔۔۔۔
U- 1983
(
وزیراعظم کا دفتر
وزیر اعظم نے آچاریہ ونوبا بھاوے کو ان کی سالگرہ پر خراج عقیدت پیش کیا
نئی دہلی۔ 11 ستمبر وزیر اعظم جناب نریندر مودی نے آچاریہ ونوبا بھاوے کو ان کی سالگرہ پر زبردست خراج عقیدت پیش کیا ہے۔
وزیر اعظم نے اپنے ٹویٹ کی ایک سیریز میں کہا:
"مہاتما گاندھی نے انہیں ایک ایسے شخص کے طور پر بیان کیا ہے جو چھوت چھات کے بالکل خلاف تھا ، ہندوستان کی آزادی کے لیے اپنی وابستگی میں غیر متزلزل اور عدم تشدد کے ساتھ ساتھ تعمیری کاموں میں پختہ یقین رکھتے تھے ۔ وہ ایک بہترین مفکر تھے۔
آچاریہ ونوبا بھاوے کو ان کی سالگرہ پر خراج عقیدت
آچاریہ ونوبا بھاوے نے ہندوستان کو آزادی ملنے کے بعد گاندھی ازم کے عظیم اصولوں کو آگے بڑھایا۔ ان کی عوامی تحریکوں کا مقصد غریبوں اور پسماندہ افراد کے لیے بہتر معیار زندگی کو یقینی بنانا تھا۔ اجتماعی جذبے پر ان کا زور ہمیشہ نسلوں کو متاثر کرتا رہے گا۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-8912
(
وزیراعظم کا دفتر
وزیر اعظم نے سنٹرل بینکنگ ایوارڈز 2023 میں ’گورنر آف دی ایئر‘ ایوارڈ سے نوازے جانے کے لیے آر بی آئی کے گورنر،جناب شکتی کانت داس کو مبارکباد دی
وزیر اعظم، جناب نریندر مودی نے آر بی آئی کے گورنر، جناب شکتی کانت داس کو سنٹرل بینکنگ ایوارڈز 2023 میں 'گورنر آف دی ایئر' کے ایوارڈ سے نوازے جانے پر مبارکباد دی ہے۔
سی بین بی سی ٹی وی 18 کی خبریں شیئر کرتے ہوئے، وزیر اعظم نے ٹویٹ کیا؛
’’یہ ہمارے ملک کے لیے بڑے فخر کی بات ہے کہ @RBI کے گورنر، جناب شکتی کانت داس جی کو سنٹرل بینکنگ ایوارڈز 2023 میں ’گورنر آف دی ایئر‘ کے ایوارڈ سے نوازا گیا ہے۔ انہیں مبارکباد۔‘‘
یو پی ایس سی
یوپی ایس سی نے اکتوبر 2019 میں بھرتی کے نتائج کو قطعی شکل دے دی ہے
نئی دہلی،18؍ نومبر، یونین پبلک سروس کمیشن نے اکتوبر 2019 کے دوران بھرتی کے نتائج کو قطعی شکل دے دی ہے۔ جن امیدواروں نے اس میں کامیابی حاصل کی ہے ، انہیں ڈاک کے ذریعے انفرادی طور پر مطلع کردیا گیا ہے۔
۔۔۔۔۔۔۔۔۔۔۔

U-5151
(Visitor Counter : 50
وزارت دفاع
15 ویں مالی کمیشن نے وزیر دفاع جناب راج ناتھ سنگھ اور وزارتِ دفاع کے سینئر عہدیداروں کے ساتھ میٹنگ کی
نئی دہلی، 30 اگست / جناب این کے سنگھ کی سربراہی میں 15 ویں مالی کمیشن نے آج یہاں وزیر دفاع جناب راج ناتھ سنگھ کی قیادت میں وزارت دفاع کے ساتھ میٹنگ کی ۔ میٹنگ کےدوران وزارت دفاع نے 2020 ء سے 2025 ء تک کی مدت کے لئے فنڈ کی ضروریات پیش کیں ، جس مدت کے لئے 15 واں مالی کمیشن فنڈ فراہم کرتا ہے ۔ وزارت نے کمیشن کو وزارت دفاع کے لئے مختص بجٹ اور پیش کی گئی ضروریات کے بارے میں مطلع کیا ۔
وزارت دفاع کے عہدیداروں نے کمیشن کو بتایا کہ وہ فنڈنگ کے متبادل ذرائع کی تلاش کر رہے ہیں ۔
مالی کمیشن نے وزارت دفاع کو یقین دلایا کہ وہ تمام سفارشات پر غور کرے گی اور وزارت کے لئے پونجی میں مجموعی اضافہ کرنے میں مدد کرے گی اور وزارت کو دفاعی تیاری کرنے میں مدد کرے گی ۔
قابلِ ذکر ہے کہ صدر جمہوریہ ہند کے ایک حکم نامے کے بعد وزارتِ خزانہ نے 29 جولائی ، 2019 ء کو ایک نوٹفکیشن جاری کیا تھا ۔ اس حکم نامے کے ذریعے 15 ویں مالی کمیشن کی شرائط میں ترمیم کی گئی تھی اور ٹرم آف ریفرینس سے متعلق پیرا گراف 9 اے شامل کیا گیا تھا ۔
نظر ثانی شدہ ٹی او آر پر عمل کرتے ہوئے آج کی میٹنگ منعقد کی گئی تھی ۔ اس میٹنگ میں بحریہ کے سربراہ ایڈمیرل کرم بیر سنگھ ، وزارت دفاع کے سکریٹری ڈاکٹر اجے کمار ، دفاعی پیداوار کے سکریٹری جناب سبھاش چندر ، سابق فوجیوں کی فلاح و بہبود کی سکریٹری محترمہ سنجیونی کُٹّی ، دفاعی تحقیق و ترقی کے محکمے ، ڈی آر ڈی او کے چیئرمین ڈاکٹر جی ستیش ریڈی ، ڈیفنس فائنانس کی سکریٹری محترمہ گارگی کول ، فوج کے نائب سربراہ لیفٹننٹ جنرل دیو راج انبو ، فضائیہ کے نائب سربراہ ایئر مارشل آر کے ایس بھدوریا اور کوسٹ گارڈ کے ڈائرکٹر جنرل جناب کرشنا سوامی نٹراجن اور وزارت دفاع کے دیگر سینئر عہدیدار موجود تھے ۔
۔۔۔۔۔۔۔۔۔۔۔۔
U. No. 3963
(Visitor Counter : 41